
ГР. КРУМОВГРАД

Д О К Л А Д Н А   З А П И С К А
от Себихан Керим Мехмед – кмет на Община Крумовград

Относно: Изменение на решение № 407 от протокол № 21 от 29.09.2025 г. на Общински съвет – Крумовград.
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

В Общинска администрация – Крумовград постъпи писмо с вх. № 26-00-649 от 14.11.2025 г. от Регионално управление „Южен централен регион“ на „Български пощи“ ЕАД гр. Пловдив, в което заявяват своето желание да продължат да ползват общински недвижим имот в с. Малък Девесил, общ. Крумовград за нуждите на пощенска станция. Съгласно Договор № 1058 от 30.09.2015 г. за наем обект на ползване е бил част от недвижим имот – публична общинска собственост, представляващ: помещение от 14 кв. м. на първия етаж от масивна двуетажна сграда (ФЗП и кметство), изградена в УПИ VI, кв. 9 по ПУП на с. Малък Девесил, като срокът на договора е изтекъл на 01.10.2025 г. Договорът е бил сключен след решение на общински съвет чрез провеждане на публичен търг с явно наддаване от кмета на общината.

По повод на изтичащия договор е взето Решение № 407 от протокол № 21 от 29.09.2025 г. на Общински съвет – Крумовград за провеждане на нова процедура за отдаване под наем чрез публичен търг на гореописания имот. Към онзи момент обаче, не е взето под внимание, че за частта от недвижимия имот, в която се намира помещението, е съставен нов акт за общинска собственост, а именно: Акт за частна общинска собственост № 16530 от 11.03.2024 г. на следния недвижим имот: ФЗП - първи етаж със застроена площ от 150 кв.м. от масивна двуетажна сграда построена през 1990 г. в УПИ VI, целият с площ от 1300 кв.м., в кв. 9 по ПУП на с. Малък Девесил, състоящ се от входно предверие, зала, склад, чакалня, лекарски кабинет, манипулационна, медицински склад и санитарен възел.

Първият етаж от сградата е с предназначение ФЗП и след ликвидацията на общинското търговско дружество „Медицински център № 1“ ЕООД, в чийто капитал е бил записан имотът, същият е актуван като частна общинска собственост на основание чл. 51б, ал. 4 от Закона за общинската собственост. Съгласно посочената разпоредба имотите и вещите, със стойността на които е намален капиталът на едноличните търговски дружества с общинско участие, придобиват статут на частна общинска собственост от влизането в сила на решението на общинския съвет и се управляват по ред, определен от общинския съвет.

Предвид промяната на собствеността на имота от публична в частна, се допуска възможността помещението да бъде отдадено под наем при условията на чл. 30 от Закона за пощенските услуги, който позволява на общините да предоставят за ползване на пощенския оператор по чл. 24 за извършване на универсалната пощенска услуга без търг или конкурс недвижими имоти, които са общинска частна собственост. „Български пощи“ ЕАД отговаря на тези условия, тъй като му е предоставено по закон правото да предоставя универсална пощенска услуга. Дружество е със 100 % държавен капитал и извършва пощенски услуги, които се предоставят чрез мрежа от пощенски станции с покритие на територията на цялата страна. Услугите включват универсална и неуниверсална пощенски услуги, социални услуги и дейности в услуга на населението – изплащане на пенсии, безплатни административни услуги и др.

Поради тази причина следва да се отмени т. 3 в т. I на Решение № 407 от протокол № 21 от 29.09.2025 г. на Общински съвет – Крумовград, за да може да се предприемат действия по отдаването под наем на имота без търг или конкурс.

Предвид гореизложеното и на основание чл. 21, ал. 1, т. 8 от Закона за местното самоуправление и местната администрация и чл. 14, ал. 2 и ал. 6 от Закона за общинската собственост, във връзка с чл. 30 от Закона за пощенските услуги, предлагам Общински съвет – Крумовград да вземе следното
Р Е Ш Е Н И Е :
ИЗМЕНЯ Решение № 407 от протокол № 21 от 29.09.2025 г. на Общински съвет – Крумовград, като отменя т. 3 към т. I.

В останалата част решението остава непроменено.

ВНЕСЪЛ:..….…/п/………..……

  СЕБИХАН МЕХМЕД
     Кмет на Община Крумовград
Изготвил: ……………/п/………….. А. Хаджъисмаил, директор на дирекция „ОСИ“

Съгласували: …………/п/……………… В. Пехливанова, директор на дирекция „НОП“



…………/п/………………. инж. А. Хаджимехмед, зам.-кмет на Община Крумовград

